ΓΡΑΠΤΗ ΕΡΩΤΗΣΗ E-1582/03

υποβολή: Ilda Figueiredo (GUE/NGL) προς την Επιτροπή

(8 Μαΐου 2003)

Θέμα: Η κατάσταση της ναυπηγικής βιομηχανίας στην Ευρωπαϊκή Ένωση

Με την ευκαιρία πρόσφατης επίσκεψής μου στα ναυπηγεία της Viana do Castelo, στην βόρεια Πορτογαλία, διαπίστωσα ιδίοις όμμασιν τις ανησυχίες που εμπνέει και τα προβλήματα που εξακολουθεί να αντιμετωπίζει η ναυπηγική βιομηχανία στην Ευρωπαϊκή Ένωση και που δύνανται να έχουν σοβαρές συνέπειες για την Πορτογαλία, εάν δεν ληφθούν μέτρα για την προστασία αυτού του στρατηγικής σημασίας τομέα.

Εξ άλλου, οι τελευταίες οικολογικές καταστροφές που προκλήθηκαν από τα ναυάγια του Erika και του Prestige καθιστούν επιτακτική την ύπαρξη ενός καθεστώτος αδιάλλακτου σε ό,τι αφορά την θαλάσσια μεταφορά βαρέωνδρογονανανθράκων προς ή από τις χώρες της Ευρωπαϊκής Ένωσης, λόγος για τον οποίο η Επιτροπή οφείλει όχι μόνο να εξασφαλίσει την ταχεία και εύκαμπτη εφαρμογή του ισχύοντος προσωρινού μηχανισμού προστασίας της ναυπηγικής βιομηχανίας αλλά να προβλέψει επίσης άλλες μορφές δράσης, συγκεκριμένα στον τομέα της Έρευνας και Τεχνολογικής Ανάπτυξης και της καινοτομίας, είτε για την εκπόνηση σχεδίων, είτε σε σχέση με τις προδιαγραφές. Η νέα πρωτοβουλία Leadership — 2015 ανοίγει ένα δρόμο και είναι σημαντικό ναποστηριχθεί.

Στο ανωτέρω πλαίσιο ζητώ τις ακόλουθες πληροφορίες:

1. Σε ποιό στάδιο ευρίσκεται η διαδικασία που κινήθηκε στο πλαίσιο του ΠΟΕ κατά της Δημοκρατίας της Κορέας·

2. Ποια μέτρα προτίθεται να λάβει η Επιτροπή, συγκεκριμένα δε στο πλαίσιο της τροποποίησης του ισχύοντος Κανονισμού (ΕΚ) 1540/98(1) και της νέας πρωτοβουλίας Leadership — 2015, στοχεύοντας αφενός μεν ναποστηρίξει τον στρατηγικό τομέα της ναυπηγικής βιομηχανίας στην Ευρωπαϊκή Ένωση, αφετέρου δε να προωθήσει την ταχεία ανανέωση των στόλων εκ μέρους των κοινοτικών πλοιοκτητών, ούτως ώστε να συντελέσει στην αύξηση της ασφάλειας της θαλάσσιας κυκλοφορίας·

(1) ΕΕ L 202 της 18.7.1998, σελ. 1.

Απάντηση του κ. Liikanen εξ ονόματος της Επιτροπής

(17 Ιουνίου 2003)

Η Επιτροπή έχει γνώση της δύσκολης κατάστασης που αντιμετωπίζει η ναυπηγική βιομηχανία όπως προκύπτει από τις πληροφορίες που περιέχονται στην 7η έκθεση για την ναυπηγική βιομηχανία πουπέβαλε η Επιτροπή στο Συμβούλιο στις 13 Μαΐου 2003(1), που δημοσιεύτηκε πρόσφατα.

Η Επιτροπή αντέδρασε στη συνεχιζόμενη κρίση με διάφορους τρόπους. Το 2002,ιοθέτησε μία διττή στρατηγική που περιελάμβανε, αφενός, την κίνηση διαδικασίας μέσω του Παγκόσμιου Οργανισμού Εμπορίου κατά της Κορέας και, αφετέρου, τη δυνατότητα έγκρισης άμεσης ενίσχυσης σε ναυπηγεία για την κατασκευή ορισμένων τύπων πλοίων βάσει του κανονισμού (ΕΚ) αριθ. 1177/2002 της 27ης Ιουνίου 2002 σχετικά με έναν προσωρινό αμυντικό μηχανισμό (ΠΑΜ) της ναυπηγικής βιομηχανίας(2) Ο ΠΑΜ αποτελεί έκτακτο μέτρο και μπορεί να εφαρμόζεται από τις 24 Οκτωβρίου 2002. Η εφαρμογή του κανονισμού επαφίεται τώρα στα κράτη μέλη καθώς και η κοινοποίηση σχετικών μέτρων Επιτροπή, εάν δεν έχουν ήδη προβεί σε σχετικές ενέργειες.

Όσον αφορά τη διαφορά στο πλαίσιο του Παγκόσμιου Οργανισμού Εμπορίου (ΠΟΕ), η Επιτροπή πραγματοποίησε διάφορους κύκλους διαβουλεύσεων με την κορεατική κυβέρνηση από την έναρξη της διαφοράς τον Οκτώβριο 2002, που ωστόσο δεν τελεσφόρησαν. Η Επιτροπή, πάντως, προετοιμάζει μία επόμενη κίνηση και συγκεκριμένα τηνποβολή αιτήματος για τη σύσταση μίας ειδικής ομάδας στο πλαίσιο του ΠΟΕ.

Όσον αφορά τον κανονισμό (ΕΚ) αριθ. 1540/1998 του Συμβουλίου της 29ης Ιουνίου 1998 περί των νέων κανόνων ενισχύσεως της ναυπηγικής βιομηχανίας, η Επιτροπή συμμετέχει ενεργά στην προετοιμασία νέων κατάλληλων κανόνων για τη χορήγηση κρατικών ενισχύσεωνπέρ της ναυπηγικής βιομηχανίας, δεδομένου ότι ο ισχύων κανονισμός εκπνέει στα τέλη του 2003.

Η Επιτροπή στηρίζει, επίσης, σθεναρά τις εργασίες που διεξάγονται στο πλαίσιο της πρωτοβουλίας LeaderSHIP 2015 που δρομολόγησε η ναυπηγική βιομηχανία, σε συνεργασία με την Επιτροπή, για την ανάπτυξη νέων δομών εργασίας και τεχνολογικών προτεραιοτήτων με απώτερο σκοπό τη διατήρηση της ανταγωνιστικότητας της κοινοτικής ναυπηγικής βιομηχανίας. Στο πλαίσιο της πρωτοβουλίας αυτής θα διερευνηθούν, μεταξύ άλλων, νέοι τρόποι στήριξης της έρευνας και τεχνολογικής ανάπτυξης (Ε & Α) και της καινοτομίας στον τομέα αυτό. Τα πρώτα αποτελέσματα θα παρουσιαστούν πριν από τα τέλη 2003

Το ζήτημα της ανανέωσης του στόλου έχει ήδη αντιμετωπιστεί από την πρόσφατη νομοθεσία της Ένωσης για την ασφάλεια στη θάλασσα. Τυχόν άλλα ειδικά μέτρα πρέπει να συμφωνούν με τους κανόνες περί κρατικών ενισχύσεων για τις θαλάσσιες μεταφορές και τη ναυπηγική βιομηχανία.

(1) COM(2003)232 τελικό.

(2) ΕΕ L 172 της 2.7.2002.